**OBRAZLOŽENJE PRIJEDLOGA FINANCIJSKOG PLANA ZA 2021. GODINU S PROJEKCIJAMA ZA 2022. I 2023.**

**I. SAŽETAK DJELOKRUGA RADA**

Knjižnica je sastavnica Sveučilišta Josipa Jurja Strossmayera u Osijeku koja se osniva kao središte jedinstvenog sveučilišnog knjižničnog sustava.  
Osnivač i vlasnik Knjižnice je Sveučilište Josipa Jurja Strossmayera u Osijeku.

Temeljem Rješenja Vijeća za knjižnice RH Knjižnica je nosilac statusa županijske matične narodne knjižnice za sve narodne i školske knjižnice na području Osječko-baranjske županije i regionalne znanstvene knjižnice za sve fakultetske, specijalne i spomeničke knjižnice na području regije Slavonije i Baranje.

S osnovnim ciljem osiguravanja dostupnosti svih vrsta informacija (znanstvenih, obrazovnih, stručnih, kulturnih i dr.) na raznovrsnim medijima (tiskana građa: knjige, časopisi, novine i sl., AV građa, elektronski mediji i dr.) najširem krugu stvarnih i potencijalnih korisnika – građana Grada Osijeka i Osječko-baranjske županije te studenata, profesora, znanstvenih, stručnih i drugih djelatnika Sveučilišta Josipa Jurja Strossmayera u Osijeku.

Knjižnica se u svom djelovanju rukovodi načelima izvrsnosti i stručnosti, društvene osjetljivosti, otvorenosti, odgovornosti i koristi prema zajednici stvarnih i potencijalnih korisnika gradeći prepoznatljivu osobnost najveće javne knjižnice sjeveroistočnog dijela Hrvatske, izgrađujući i njegujući odnos povjerenja korisnika u postojanost i vrijednost njenih informacijskih izvora, usluga i službi te podupirući ozračje uspješnosti, i djelotvornosti.

U skladu s člankom 9. Zakona o knjižnicama (NN 105/97. od 9. listopada 1997.god.) “općine i gradovi dužni su … osnovati narodnu knjižnicu kao javnu ustanovu, osim u slučaju kada djelatnost narodne knjižnice već ne obavlja koja sveučilišna ili općeznanstvena knjižnica na njihovu području.”  
Kako na području Grada Osijeka nije postojala narodna, odnosno gradska knjižnica kao samostalna javna ustanova, Grad Osijek obavljanje ove djelatnosti povjerio je drugoj općeznanstvenoj, odnosno sveučilišnoj knjižnici, tj. Gradskoj i sveučilišnoj knjižnici Osijek poštivajući pri tome odredbe članaka 10. i 29. navedenog Zakona (osiguravanje potrebnih uvjeta i financiranje djelatnosti).

Ugovorom o financiranju narodne djelatnosti Gradske i sveučilišne knjižnice Osijek, sklopljenim između Grada Osijeka – Poglavarstva s jedne strane i Sveučilišta J. J. Strossmayera u Osijeku i GISKO s druge strane, privremeno je osigurano financiranje ovog dijela ukupne djelatnosti Knjižnice.

Danas Gradska i sveučilišna knjižnica Osijek (GISKO) djeluje kao knjižnica s dvojnom funkcijom:

* središnja gradska narodna knjižnica Grada Osijeka i matična narodna knjižnica Osječko baranjske županije (matična djelatnost za narodne i školske knjižnice Osječko-baranjske županije).
* matična sveučilišna knjižnica Sveučilišta Josipa Jurja Strossmayera u Osijeku (matična djelatnost za visokoškolske i specijalne knjižnice u sastavu sveučilišta, matična djelatnost za svoje područje djelovanja, za samostalne općeznanstvene knjižnice i specijalne knjižnice te za knjižnice i za druge pravne i fizičke osobe čije su knjižne zbirke ili njihovi dijelovi registrirani kao kulturno dobro)

U skladu s navedenim funkcijama i zadacima Knjižnica se razvija kao javna općeznanstvena knjižnica polivalentnih sadržaja i aktivnosti:

**1. Izgradnja i razvoj općeg fonda GISKO i zbirki građe posebne vrste**

**2. Obrada građe**

**3. Zaštita građe**

**4. Razvoj postojećih i uvođenje inovativnih knjižničnih usluga**

**5. Održavanje kulturno-promotivnih aktivnosti**

**6. Unapređivanje stručnih znanja i vještina djelatnika GISKO i ostalih knjižničara u sustavu matičnosti GISKO-a**

**7. Osiguravanje infrastrukturne pretpostavke za obavljanje knjižničnih djelatnosti**

**Odstupanje financijskog plana prihoda i rashoda za 2021. godinu od financijskog plana prihoda i rashoda za 2020.g. je znatno. Financijski plan prihoda i rashoda za 2021.g. je za oko 16% manji u odnosu na 2020. iz razloga što u plan za 2021. nismo unijeli sredstva od strane Ministarstva kulture. Prema uputi Ministarstva financija bez pisanog dokaza primatelju sredstava nije omogućen unos planiranih sredstava ( Ministarstvo kulture nam nije doznačilo posani dokaz ).**

**II. OBRAZLOŽENJE PROGRAMA**

**Programi gradske i sveučilišne djelatnosti su:**

**1. Izgradnja i razvoj općeg fonda GISKO i zbirki građe posebne vrste**

**Obrazloženje programa:** nabava knjižnične građe namijenjene izgradnji općeg fonda GISKO (domaća i strana beletristika, znanstveno-popularne i znanstvene publikacije, periodičke publikacija i dnevni tisak) i zbirke građe posebne vrste (Zavičajna zbirka Grada Osijeka Mursiana, Zbirka knjiga s autografima, Spomenička zbirka, Legati (ostavštine), Grafička zbirka, Obvezni primjerak RH, Zbirka magistarskih radova i doktorskih disertacija, Austrijska čitaonica, American Corner, Bibliotekarstvo - dokumentacija – informacija, AV građa, igračke)

**2. Obrada građe**

**Obrazloženje programa:** Sadržajna deskriptivna katalogizacija te normativni nadzor općeg fonda GISKO i posebnih zbirki

**3. Zaštita građe**

**Obrazloženje programa:**  Mjere preventivne zaštite i postupna digitalizacija, prvenstveno građe zavičajnog karaktera

**4. Razvoj postojećih i uvođenje inovativnih knjižničnih usluga**

**Obrazloženje programa:**  razvoj i unaprjeđivanje tradicionalnih usluga vezanih uz posudbu knjižnične građe: posudbu knjižnične građe izvan knjižnice, korištenje knjižnične građe u čitaoničkim prostorima te usluge vezane uz međuknjižničnu posudbu, kao i usluge pristupa elektroničkoj građi svim kategorijama postojećih i potencijalnih korisnika; unaprjeđivanje slobodnog pristupa informacijskim izvorima te kontinuirano osposobljavanje korisnika za korištenje svih izvora znanja.

**5. Održavanje kulturno-promotivnih aktivnosti**

**Obrazloženje programa:** Dosljedno, stalno i sustavno provođenje aktivnosti koje GISKO promoviraju kao mjesto okupljanja svih građana grada Osijeka i Osječko-baranjske županije, tj. prepoznavanje GISKO-a kao kulturnog središta lokalne zajednice u kojemu se osiguravaju uvjeti za razvoj čitatelja od najranije dobi, osposobljava čitatelja za čitanje različitih tipova književnih i neknjiževnih tekstova u različitim formatima, osnažuje kritičko čitanje, a posebne mjere uključuju brigu za hrvatsku književnost i autore s naglaskom na zavičajnu književnost i zavičajne autore.

**6. Unaprjeđivanje stručnih znanja i vještina djelatnika GISKO i ostalih knjižničara u sustavu matičnosti GISKO-a**

**Obrazloženje programa:**  Suvremeni intenzivni i raznovrsni razvoj, brze i velike promjene u proizvodnji i društvu, životu, u kulturi i umjetnosti i na svim područjima života i rada, pretpostavljaju i zahtijevaju neprestano učenje i usavršavanje vlastitih sposobnosti, pa tako i knjižničara. Stjecanjem viših stručnih, a posebice znanstvenih zvanja, stječu se preduvjeti za vođenje znanstvenih i drugih projekata.

**7. Osiguravanje infrastrukturne pretpostavke za obavljanje knjižnične djelatnosti**

**Obrazloženje programa:** Cilj je GISKO-a da omogućavanjem elektroničkih usluga i opremanjem svojih prostora zadrži postojeće korisnike i privuče što veći broj novih korisnika, od najmlađe do najstarije dobi.

**Odstupanja financijskog plana za 2021. u odnosu na projekciju za 2021.godinu:**

Rashodi poslovanja I rashodi za nefinancijsku imovinu u financijskom planu za 2021.g. .su smanjeni u odnosu na projekciju iz razloga što u plan za 2021. nismo unijeli sredstva od strane Ministarstva kulture. Prema uputi Ministarstva financija bez pisanog dokaza primatelju sredstava nije omogućen unos planiranih sredstava ( Ministarstvo kulture nam nije doznačilo posani dokaz ).

**III. ZAKONSKE I DRUGE PODLOGE NA KOJIMA SE ZASNIVAJU PROGRAMI**

**Statut GISKO-a (pročišćeni tekst) – temeljni akt** – ustrojstvo i upravljanje knjižnicom pobliže se uređuje statutom i drugim općim aktima Knjižnice u skladu sa zakonom i aktom o osnivanju (u skladu sa Zakonom o ustanovama, Zakonom o knjižnicama, Zakonom o znanstvenoj djelatnosti i visokom obrazovanju, Statutom Sveučilišta). Statutom se uređuju djelatnost i poslovanje Knjižnice tijela upravljanja i njihove ovlasti, ustrojstvo i druga pitanja značajna za djelatnost i poslovanje.

Svi drugi opći akti moraju biti u skladu sa Statutom. Čl. 51. Statuta – govori koje opći akti se donose u GISKO i na koji način. Statut donosi UV uz suglasnost Senata (stupio na snagu 04.01.2011.)

**Pravilnik o ustrojstvu radnih mjesta** – utvrđuje unutarnje ustrojstvo i način rada GISKO-a, nazivi radnih mjesta, opis poslova i zadaća radnih mjesta, uvjeti za zasnivanje radnih odnosa i broj izvršitelja na pojedinom radnom mjestu. Obveza i način donošenja utvrđeni su Statutom. Donosi ga UV uz suglasnost Senata (donesen 26. veljače 2008., izmjene i dopune 18. listopada 2011.)

**Pravilnik o radu** – donosi i uređuje pitanja sukladno odredbama Zakona o radu. Na radne odnose u Knjižnici primjenjuje se Zakon o radu kao opći propis. (07. veljače 2015.)

**Pravilnik o načinu i uvjetima korištenja knjižnične građe i usluga** – obveza donošenja utvrđena je Zakonom o knjižnicama i Statutom – utvrđuje stjecanje svojstva člana knjižnice, prava i dužnosti članova, pravila ponašanja u Knjižnici, uvjeti i način korištenja građe, naknade usluga, naknade štete učinjene Knjižnici, i drugo. Donosi ga ravnatelj uz suglasnost UV ( 18. listopada 2011.)

**Pravilnik o zaštiti na radu** – donosi se u skladu sa Zakonom o zaštiti na radu i Procjenom opasnosti radnih mjesta, uređuje prava, obveze i odgovornosti radnika i poslodavca u svezi provođenja zaštite na radu kojima se osigurava zaštita života i zdravlja zaposlenika, sprječavanje oboljenja i poboljšanje uvjeta rada.(01. veljače 2006.)

**Pravilnik o zaštiti od požara** – temeljem Zakon o zaštiti od požara i niza podzakonskih akata vezanih uz taj zakon – utvrđuje mjere zaštite od požara kojima se otklanja ili smanjuje opasnost od požara (prosinac, 2012)

**Pravilnik o čuvanju, odabiranju i izlučivanju registraturnog gradiva** – sukladno Zakonu o arhivskom gradivu i arhivima i podzakonskim aktima – uređuje se način čuvanja, odabiranja i izlučivanja registraturnog gradiva u GISKO-u kao stvaratelja i imatelja javnoga arhivskog i registraturnog gradiva. (10. travnja 2002.)

**Pravilnik o fotokopiranju knjižne građe** – utvrđuje uvjete i način obavljanja usluge fotokopiranja za korisnike (03. lipnja 1998.)

**Pravilnik o upotrebi i čuvanju pečata u GISKO-u (02. veljače 1994.)**

*Ostala pitanja u Knjižnici uređena su raznim odlukama, planovima, uputama i sl.*

**Temeljem Statuta GISKO-a donesene su:**

Odluka o visini naknada usluga GISKO (07. veljače 2011., izmjene i dopune 02. siječnja 2012.)

Odluka o ustupanju prostora GISKO na korištenje uz naknadu (09. rujna 2010.)

Odluka o sadržaju, obliku i načinu korištenja znaka GISKO-a (2012.)

*Obveza donošenja pojedinih odluka proizlazi iz zakonskih propisa*

**Temeljem Zakona o radu donesene su:**

Odluka o prikupljanju, obrađivanju, korištenju i dostavljanju osobnih podataka radnika, (07. lipnja 2010.)

Odluka o imenovanju osobe koja je ovlaštena nadzirati prikupljaju li se osobni podaci radnika, obrađuju, koriste i dostavljaju trećim osobama u skladu sa zakonom, (07. lipnja 2010.)

Odluka o imenovanju osobe ovlaštene za primanje i rješavanje pritužbi radnika (01. veljače 2010.)

**Temeljem Zakona o zaštiti na radu:**

Odluka o imenovanju ovlaštenoga predstavnika poslodavca za obavljanje aktivnosti zaštite na radu (01. veljače 2010.)

**Temeljem Zakona o pravu na pristup informacijama**

Odluka o određivanju službenika za informiranje (23. ožujka 2011.)

**Temeljem Zakona o zaštiti osobnih podataka**

Odluka o imenovanju službenika za zaštitu podataka (02. siječnja 2012.)

**Temeljem Uredbe o uredskom poslovanju**

Plan klasifikacijskih oznaka stvaratelja i primatelja akata (26. siječnja 2009.)

**IV. ISHODIŠTE I POKAZATELJI NA KOJIMA SE ZASNIVAJU PROGRAMI**

**1 IZGRADNJA I RAZVOJ OPĆEG FONDA GISKO-A I ZBIRKI GRAĐE POSEBNE VRSTE**

**OBRAZLOŽENJE**

Osiguravanje dostupnosti svih vrsta informacija (znanstvenih, obrazovnih, stručnih, kulturnih i dr.) na raznovrsnim medijima, znanja i kulturnih sadržaja za potrebe obrazovanja, stručnog i znanstvenog rada, cjeloživotnog učenja, informiranja, odlučivanja i razonode najširem krugu stvarnih i potencijalnih korisnika – građana Grada Osijeka i Osječko-baranjske županije.

**AKTIVNOSTI, PROJEKTI, PROGRAMI**

|  |  |  |  |
| --- | --- | --- | --- |
| 1. **IZGRADNJA I RAZVOJ OPĆEG FONDA GISKO-A I ZBIRKI GRAĐE POSEBNE VRSTE** | | | |
|  | **Naziv aktivnosti, projekta, programa** | **Pokazatelji uspješnosti** | **Nositelj/i** |
| **Postojeći** |  |  |  |
|  | domaća i strana beletristika, znanstvene, znanstveno- stručne i znanstveno-popularne publikacije, periodičke publikacija i dnevni tisak, zavičajna zbirka Grada Osijeka Mursiana, zbirka knjižnične građe s autografima, spomenička zbirka, grafička zbirka, AV građa, igračke, obvezni primjerak RH | svezak/ jedinica elektroničke građe koju GISKO posjeduje ili omogućava pristup | Služba nabave |
| **Inovativni** |  | | |
| **2021./2023.** | domaća i strana beletristika (različiti oblici zabavne ili estetske književnosti, kao što su primjerice romani, pripovijetke ili kratke priče (za djecu i odrasle) | 3.700 svezaka godišnje | Služba nabave |
| **2021./2023.** | znanstvene, znanstveno- stručne i znanstveno-popularne publikacije (djelo koje je usmjereno na ispitivanja veza i odnosa među predmetima i pojavama u objektivnoj stvarnosti, a utvrđuje pravilnosti i zakonitosti u prirodi i društvu, i primjenjuje znanstvene metode u istraživanju i otkriva dotad nepoznate činjenice i teorije te pridonosi povećanju znanstvenih spoznaja; djelo u kojemu su znanstvene spoznaje predstavljene na način prilagođen širokom čitateljskom krugu) | 2.000 svezaka godišnje | Služba nabave |
| **2021./2023.** | znanstvene, znanstveno- stručne i znanstveno-popularne publikacije (djelo koje je usmjereno na ispitivanja veza i odnosa među predmetima i pojavama u objektivnoj stvarnosti, a utvrđuje pravilnosti i zakonitosti u prirodi i društvu, i primjenjuje znanstvene metode u istraživanju i otkriva dotad nepoznate činjenice i teorije te pridonosi povećanju znanstvenih spoznaja; djelo u kojemu su znanstvene spoznaje predstavljene na način prilagođen širokom čitateljskom krugu) | 9.957 jedinica godišnje | Služba nabave |
| **2021./2023.** | periodičke publikacija i dnevni tisak (novine, časopisi, revije i magazini) | 30.000 jedinica godišnje | Služba nabave |
| **2021./2023.** | periodičke publikacije i dnevni tisak (novine, časopisi, revije i magazini kojima Knjižnica omogućava pristup ) | 73.680 jedinica godišnje | Služba nabave |
| **2021./2023.** | zavičajna zbirka Grada Osijeka Mursiana knjižnična građa od značaja za grad Osijek: građa objavljenu u Osijeku (s posebnim naglaskom na građu izdanu do 1945. godine), građa čiji su autori rođeni u Osijeku, jedno vrijeme živjeli ili su svojim radom pridonijeli njegovu razvoju) te građa o Osijeku i Osječanima izdana bilo gdje u svijetu | 300 svezaka godišnje | Služba nabave |
| **2021./2023.** | zbirka knjižnične građe s autografima (knjižnična građa s potpisom autora) | 10 svezaka godišnje | Služba nabave |
| **2021./2023.** | spomenička zbirka (vrijedna i značajna knjižnična građa tiskana do 1945. godine) | 15 svezaka godišnje | Služba nabave |
| **2021./2023.** | grafička zbirka (zemljopisne karte, grafike, razglednice, fotografije) | 10 svezaka godišnje | Služba nabave |
| **2021./2023.** | AV građa (audio i audiovizalna građa (klasična glazba, džez, pop, rock, etno, filmska glazba … drame, komedije, kriminalistički, povijesni, glazbeni, akcijski i dr., dokumentarni filmovi) CD-ROM-ovi i drugi mediji referentnog, obrazovnog i sličnog sadržaja te govorne izvedbe) | 450 jedinica godišnje | Služba nabave |
| **2021./2023.** | Igračke (igračke koje utječu na razvoj raznih djetetovih sposobnosti kao što su razvoj motorike i govora, razvoj vizualne percepcije koncentracije i pažnje, razvoj logičkog razmišljanja i zaključivanja, razvoj aktivnog slušanja…) | 60 jedinica godišnje | Služba nabave |
| **2021./2023.** | obvezni primjerak RH (obveza nakladnika te proizvođača audiovizualnih i elektroničkih publikacija, dakle pravnih i fizičkih osoba koje izdaju ili proizvode građu za javnost, bez obzira je li namijenjena prodaji ili besplatnom raspačavanju) | 5.300 svezaka/jedinica godišnje | Služba nabave |

**2. OBRADA KNJIŽNIČNE GRAĐE**

**OBRAZLOŽENJE**

Osiguravanje ažurne obrade svih vrsta građe, utemeljene na prihvaćenim standardima.

**AKTIVNOSTI, PROJEKTI, PROGRAMI**

|  |  |  |  |
| --- | --- | --- | --- |
| **2. OBRADA KNJIŽNIČNE GRAĐE** | | | |
|  | **Naziv aktivnosti, projekta, programa** | **Pokazatelji uspješnosti** | **Nositelj/i** |
| **Postojeći** |  | | |
|  | obrada monografskih publikacija, obrada serijskih publikacija, sadržajna obrada, normativni nadzor | broj zapisa u mrežnom katalogu | Služba obrade |
| **Inovativni** |  | | |
| **2021./2023.** | obrada monografskih publikacija (bibliografska jedinica objavljena jednom s predviđenim krajem izlaženja) | broj zapisa u mrežnom katalogu u pojedinoj godini 8.952 | Služba obrade |
| **2021./2023.** | obrada serijskih publikacija (jedinica koja izlazi u uzastopnim dijelovima bez predviđenog završetka) | broj zapisa u mrežnom katalogu u pojedinoj godini 1.556 | Služba obrade |
| **2021./2023.** | sadržajna obrada (predmetno označivanje i klasifikacija sadržaja) | broj zapisa u mrežnom katalogu u pojedinoj godini 7.254 | Služba obrade |
| **2021./2023.** | normativni nadzor (autorizirani zapisi za imena i naslove) | broj zapisa u mrežnom katalogu u pojedinoj godini 7.083 | Služba obrade |

**3. ZAŠTITA KNJIŽNIČNOG FONDA**

* 1. UVEZIVANJE GRAĐE
  2. DIGITALIZACIJA IZVORNIKA

**OBRAZLOŽENJE**

Povećati zaštitu knjižničnog fonda, prvenstveno lokalnog karaktera, zaštitom papirne inačice ili digitalizacijom istog.

**AKTIVNOSTI, PROJEKTI, PROGRAMI**

|  |  |  |  |
| --- | --- | --- | --- |
| 1. **ZAŠTITA KNJIŽNIČNOG FONDA** | | | |
|  | **Naziv aktivnosti, projekta, programa** | **Pokazatelji uspješnosti** | **Nositelj/i** |
| **Postojeći** |  | | |
|  | klasično uvezivanje ili ulaganje u zaštitne mape, stvaranje digitalnih inačica | broj zaštićenih svezaka knjižnične građe, broj svezaka/stranica digitalizirane građe | Posudbeni odjel za djecu i mlade, Posudbeni odjel za odrasleStudijska čitaonica |
| **Inovativni** |  | | |
| **2021./2023.** | klasično uvezivanje ili ulaganje u zaštitne mape | godišnje: 70 (novine), 150 (knjige) | Posudbeni odjel za djecu i mlade, Posudbeni odjel za odrasleStudijska čitaonica |
| **2021./2023.** | stvaranje digitalnih inačica | godišnje: 300 svezaka/9700 stranica | Studijska čitaonica |

**4 RAZVOJ POSTOJEĆIH I UVOĐENJE INOVATIVNIH KNJIŽNIČNIH USLUGA**

4.1. USLUGE POSUDBE I OSIGURANJA PRISTUPA INFORMACIJAMA

4.2. INFORMACIJSKE USLUGE

4.3. USLUGE UČENJA I PODUČAVANJA

**OBRAZLOŽENJE**

Gradska i sveučilišna knjižnica Osijek pruža tradicionalne usluge vezane uz posudbu knjižnične građe: posudbu knjižnične građe izvan knjižnice, korištenje knjižnične građe u čitaoničkim prostorima te usluge vezane uz međuknjižničnu posudbu.

Globalizacija suvremenog informacijskog okruženja i razvoj novih tehnoloških i organizacijskih koncepata, koji su najvećim dijelom neovisni o tradiciji i posebnostima pojedinih struka, znatno mijenjaju okruženje u kojem djeluju ustanove koje se bave davanjem informacijskih usluga, utječu na promjene očekivanja i zahtjeva korisnika, a time i na organizaciju i način rada pojedinih ustanova i standarde kvalitete usluga koje pružaju te je nužno kontinuirano tradicionalne zbirke knjižnične građe dopunjavati i obogaćivati omogućavanjem pristupa elektroničkoj građi, kako onoj koja je nastala postupkom digitalizacije, tako i onoj koja je originalno nastala u elektroničkom obliku te omogućavati suvremene sustave posuđivanja knjižnične građe.

Suvremena knjižnica kao mjesno obavijesno središte određene zajednice ima zadaću svojom građom zadovoljiti široki spektar potreba svih svojih korisnika. Spomenuta zadaća knjižnica ogleda se u načelu jednakog pristupa svim kategorijama korisnika. Kategorijama korisnika koje se ne mogu koristiti uobičajenom građom knjižnice, nužno je osigurati građu prilagođenu njihovim potrebama.

Zahvaljujući informacijskoj i komunikacijskoj tehnologiji, knjižnice su u prilici osuvremeniti postojeće usluge i razviti nove s naglaskom na interakciju korisnika s građom u elektroničkom obliku i individualizaciju takva pristupa kroz odabir parametara u skladu sa željama i potrebama korisnika. Razvojem postojećih i uvođenjem sve većeg broja elektroničkih usluga, potrebno je sustavno poboljšavati mogućnosti korištenja kulturne baštine, stručne, znanstvene, književne i popularne građe te osiguravati optimalnu potporu znanstvenoistraživačkom i nastavnom radu, cjeloživotnom učenju na svim razinama sustava formalnog i neformalnog obrazovanja te sustavno poticati čitanje za osobne potrebe i razonodu.

Čitalačka pismenost, a posebno ona informacijska, ključna je kompetencija za cjeloživotno učenje te pretpostavka razvoja društva znanja. Uključivanjem knjižničnih usluga i informacijskih izvora u programe formalnoga i neformalnog učenja i poučavanja u knjižnicama, kontinuirano se osposobljavaju korisnici za korištenje svih vrsta izvora. Na osnovi provedenih istraživanja, potrebno je ustanoviti potrebe za stručnim osposobljavanjem te primijeniti dobivene podatke pri oblikovanju novih programa kako bi se unaprijedio taj oblik sustavnoga učenja i poučavanja korisnika o vještinama korištenja informacijskih izvora i tehnologija (informacijsko opismenjavanje).

(unaprjeđivanje slobodnog pristupa svim vrstama informacijskih izvora, unaprjeđivanje korištenja knjižničnih usluga u digitalnom okruženju, kontinuirano osposobljavanje korisnika za korištenje svih vrsta informacijskih izvora)

**AKTIVNOSTI, PROJEKTI, PROGRAMI**

|  |  |  |  |
| --- | --- | --- | --- |
| 1. **RAZVOJ POSTOJEĆIH I UVOĐENJE INOVATIVNIH KNJIŽNIČNIH USLUGA** | | | |
| **4.1.** | **USLUGE POSUDBE I OSIGURANJA PRISTUPA INFORMACIJAMA** | | |
| **Naziv aktivnosti, projekta, programa** | **Pokazatelji uspješnosti** | **Nositelj/i** |
| **Postojeći** |  | | |
|  | posudba knjižne i neknjižne građe izvan knjižnice; Korištenje knjižne i neknjižne građe u čitaonicama Međuknjižnična posudba i dostava dokumenata; RUNIOS – Repozitorij Sveučilišta Josipa Jurja Strossmayera u Osijeku (rubrika E-izvori na mrežnoj stranici GISKO-a); RGISKO – Repozitorij Gradske i sveučilišne knjižnice Osijek (rubrika E-izvori na mrežnoj stranici GISKO-a); Mrežne baze podataka (rubrika E-izvori na mrežnoj stranici GISKO-a); Virtualna referentna zbirka GISKO-a (rubrika E-izvori na mrežnoj stranici GISKO-a); „Svijet na dlanu“ – virtualna čitaonica novina (rubrika E-izvori na mrežnoj stranici GISKO-a); Digitalizirana građa (rubrika E-izvori na mrežnoj stranici i građa dostupna u čitaoničkim prostorima GISKO-a); Posudba građe za slijepe i slabovidne | broj posuđenih publikacija i dostavljenih dokumenata; broj i vrsta unesenih digitalnih objekata; broj pretraživanih i preuzetih digitalnih objekata; broj baza podataka kojima je omogućen pristup; broj pretraživanih i preuzetih članaka i e-knjiga; broj naslova i vrsta unesene mrežno dostupne referentne građe; broj naslova unesene mrežno dostupne novinske građe; porast broja svezaka i stranica digitalizirane građe | Posudbeni odjel za djecu i mlade, Posudbeni odjel za odrasle, Studijska čitaonica, Razvojna matična služba za visokoškolske i specijalne knjižnice, Razvojna matična služba za narodne i školske knjižnice Služba za informatičku potporu, Odjel obrade |
| **Inovativni** |  | | |
| **2021.** | „Sveučilište Josipa Jurja Strossmayera i Gradska i sveučilišna knjižnica Osijek u lokalnom tisku (Slavonski dom, Osječki dom)“ – pilot projekt | porast broja digitaliziranih svezaka lokalnih novina i članaka o Sveučilištu Josipa Jurja Strossmayera u Osijeku i Gradskoj i sveučilišnoj knjižnici u Osijeku | Studijska čitaonica, Razvojna matična služba za visokoškolske i specijalne knjižnice, Služba za informatičku potporu |
|  | Uspostavljanje službe dostave knjižnične građe na kućnu adresu | broj korisnika / broj jedinica posuđene knjižnične građe | Posudbeni odjel za odrasle |
| **2022.** | Mrežne baze podataka dostupne na Sveučilištu Josipa Jurja Strossmayera u Osijeku (rubrika E-izvori na mrežnoj stranici GISKO-a) | porast broja baza podataka kojima je omogućen pristup  porast broja pretraživanih i preuzetih članaka i e-knjiga | Studijska čitaonica, Razvojna matična služba za visokoškolske i specijalne knjižnice, Služba za informatičku potporu |
| **2023.** | Virtualna referentna zbirka Sveučilišta Josipa Jurja Strossmayera u Osijeku (rubrika E-izvori na mrežnoj stranici GISKO-a) | porast broja i vrsta unesene mrežno dostupne referentne građe  porast broja pretraživane referentne građe | Studijska čitaonica, Razvojna matična služba za visokoškolske i specijalne knjižnice |
| **4.2.** | **INFORMACIJSKE USLUGE** | | |
| **Aktivnosti, projekti, programi** | **Pokazatelji uspješnosti** | **Nositelj/i** |
| **Postojeći** |  | | |
|  | Pitajte knjižničare (mrežno dostupna informacijsko-referalna služba narodnih knjižnica u Republici Hrvatskoj); Referati, seminari, diplomski radovi (mrežno dostupna informacijsko-referalna služba GISKO); Bibliometrijske usluge; Rubrika „Knjige na dobrom glasu“ na mrežnoj stranici GISKO-a | broj postavljenih i uspješno odgovorenih upita; broj izrađenih potvrda o obavljenim bibliometrijskim uslugama | Posudbeni odjel za djecu i mlade, Posudbeni odjel za odrasle, Studijska čitaonica, Služba za informatičku potporu |
| **Inovativni** |  | | |
| **2021.** | rubrika Bibliometrijske usluge na mrežnoj stranici GISKO-a | broj izrađenih potvrda o obavljenim bibliometrijskim uslugama | Studijska čitaonica |
| **2022.** | rubrika „Upoznajmo hrvatske književnike“ na mrežnoj stranici GISKO-a; | broj novoprikazanih naslova | Posudbeni odjel za djecu i mlade, Posudbeni odjel za odrasle |
| **2023.** | prikazi novih stručnih i znanstvenih naslova | broj novoprikazanih naslova | Studijska čitaonica |
| **4.3.** | **USLUGE UČENJA I PODUČAVANJA** | | |
| **Aktivnosti, projekti, programi** | **Pokazatelji uspješnosti** | **Nositelj/i** |
| **Postojeći** |  | | |
|  | individualna i grupna edukacija korisnika o uslugama koje nudi GISKO; grupna edukacija informatičkog opismenjavanja korisnika | broj odrađenih individualnih i grupnih edukacijskih aktivnosti  broj polaznika | Studijska čitaonica, Posudbeni odjel za odrasle, Posudbeni odjel za djecu i mlade, Služba nabave |
| **Inovativni** |  | | |
| **2021..** | rubrika E-poduka na mrežnoj straniici (rubrika E-usluge na mrežnoj stranici GISKO-a)  podrubrika O knjižnici u rubrici E-poduka  podrubrika Upute za izradu profila na Google znalcu i Upute za izradu jedinstvenih identifikatora Research ID i ORCID | broj pregleda rubrike i podrubrika | Studijska čitaonica |
| **2022.** | podrubrika Otvoreni pristup znanstvenim informacijama u rubrici E-poduka | broj pregleda podrubrike | Studijska čitaonica |
| **2023.** | podrubrika Pretraživanje mrežno dostupnih baza podataka u rubrici E-poduka | broj pregleda podrubrike | Studijska čitaonica |

**5. ODRŽAVANJE KULTURNO-PROMOTIVNIH AKTIVNOSTI (IZLOŽBI, PREDAVANJA, RADIONICA, OKRUGLIH STOLOVA)**

**OBRAZLOŽENJE**

Dosljedno, stalno i sustavno provođenje aktivnosti koje GISKO promoviraju kao mjesto okupljanja svih građana grada Osijeka i Osječko-baranjske županije, tj. prepoznavanje GISKO-a kao kulturnog središta lokalne zajednice u kojemu se osiguravaju uvjeti za razvoj čitatelja od najranije dobi, osposobljava čitatelja za čitanje različitih tipova književnih i neknjiževnih tekstova u različitim formatima, osnažuje kritičko čitanje, a posebne mjere uključuju brigu za hrvatsku književnost i autore s naglaskom na zavičajnu književnost i zavičajne autore.

**AKTIVNOSTI, PROJEKTI, PROGRAMI**

|  |  |  |  |
| --- | --- | --- | --- |
| 1. **ODRŽAVANJE KULTURNO-PROMOTIVNIH AKTIVNOSTI (IZLOŽBI, PREDAVANJA, RADIONICA, OKRUGLIH STOLOVA)** | | | |
|  | **Naziv aktivnosti, projekta, programa** | **Pokazatelji uspješnosti** | **Nositelj/i** |
| **Postojeći** |  | | |
|  | organiziranje izložbi, predavanja, radionica, okruglih stolova i dr. (za djecu mlade i odrasle) | broj održanih kulturno-promotivnih aktivnosti (za djecu i mlade)  broj posjetitelja na kulturno-promotivnim aktivnostima (za djecu i mlade)  popraćenost kulturno-promotivnih aktivnosti u medijima | Odjel za rad s djecom i mladima  Odjel za rad s odraslima  Studijska čitaonica |
| **Inovativni** |  | | |
| **2021. – 2023.** | Organiziranje događanja u okviru tematskog ciklusa „Zavičajne priče“, Noći knjige, Mjeseca hrvatske knjige te ostalih prigodnih programa; Festival slikovnice „Čuvari priča“, Harry Potter tjedan | broj održanih kulturno-promotivnih aktivnosti; broj posjetitelja na kulturno-promotivnim aktivnostima; popraćenost kulturno-promotivnih aktivnosti u medijima | Odjel za rad s djecom i mladima, Odjel za rad s odraslima, Studijska čitaonica |

**6. UNAPRJEĐIVANJE STRUČNIH ZNANJA I VJEŠTINA DJELATNIKA GISKO I OSTALIH KNJIŽNIČARA U SUSTAVU MATIČNOSTI GISKO-A**

6.1. UNAPRJEĐIVANJE STRUČNIH ZNANJA I VJEŠTINA TE POTICANJE ZNANSTVENO-ISTRAŽIVAČKOG RADA DJELATNIKA GISKO-A

6.2. UNAPRJEĐIVANJE STRUČNIH ZNANJA I VJEŠTINA TE POTICANJE ZNANSTVENO-ISTRAŽIVAČKOG RADA KNJIŽNIČNIH DJELATNIKA U SUSTAVU MATIČNOSTI GISKO-A ZA NARODNE, ŠKOLSKE, VISOKOŠKOLSKE I SPECIJALNE KNJIŽNICE

6.3. IZDAVAČKA DJELATNOST GISKO-A

Suvremeni intenzivni i raznovrsni razvoj, brze i velike promjene u proizvodnji i društvu, životu, u kulturi i umjetnosti i na svim područjima života i rada, pretpostavljaju i zahtijevaju neprestano učenje i usavršavanje vlastitih sposobnosti, pa tako i knjižničara. Stjecanjem viših stručnih, a posebice znanstvenih zvanja, stječu se preduvjeti za vođenje znanstvenih i drugih projekata.

Unaprijediti stručna znanja i vještine djelatnika na načelima suvremene knjižnične teorije i prakse te poticati znanstveno-istraživački rad što bi omogućilo unaprjeđivanje knjižničarske struke općenito, unaprjeđenje djelatnosti GISKO-a te njezinu veću vidljivost unutar knjižničarske i akademske zajednice, cjelokupne zajednice korisnika te u konačnici do povećanja broja korisnika.

Unaprijediti stručna znanja i vještine djelatnika na načelima suvremene knjižnične teorije i prakse te poticati znanstveno-istraživački rad, što bi omogućilo unaprjeđivanje knjižničarske struke općenito, unaprjeđenje djelatnosti narodnih, školskih, visokoškolskih i specijalnih knjižnica te njihovu veću vidljivost unutar knjižničarske i akademske zajednice, cjelokupne zajednice korisnika te u konačnici do povećanja broja korisnika.

GISKO organizira velik broj kulturno-promotivnih te stručnih i znanstvenih aktivnosti, samostalno ili u suradnji s drugim obrazovnim i kulturnim ustanovama. Objavljivanje publikacija vezanih uz ove aktivnosti značajno pridonosi vidljivosti GISKO-a kao kulturne i znanstvene institucije unutar knjižničarske i akademske zajednice te cjelokupne zajednice korisnika, a ujedno prisonosi i unaprijeđivanju stručnih znanja i vještina djelatnika GISKO-a vezanih uz izdavačku djelatnost. Izdavačka djelatnost značajno pridonosi vidljivosti i promoviranju zavičajnih kulturnih, stručnih i znanstvenih postignuća.

**AKTIVNOSTI, PROJEKTI, PROGRAMI**

|  |  |  |  |
| --- | --- | --- | --- |
| 1. **UNAPRJEĐIVANJE STRUČNIH ZNANJA I VJEŠTINA DJELATNIKA GISKO I OSTALIH KNJIŽNIČARA U SUSTAVU MATIČNOSTI GISKO-A** | | | |
| **6.1.** | **UNAPREĐIVANJE STRUČNIH ZNANJA I VJEŠTINA TE POTICANJE ZNANSTVENO-ISTRAŽIVAČKOG RADA DJELATNIKA GISKO-A** | | |
| **Naziv aktivnosti, projekta, programa** | **Pokazatelji uspješnosti** | **Nositelj/i** |
| **Postojeći** |  | | |
|  | provođenje istraživanja vezanih uz knjižnične zbirke i knjižnične usluge; prisustvovanje stručnim skupovima, predavanjima, radionicama, webinarima i sl.; izlaganja na stručnim skupovima, održavanje predavanja, vođenje radionica; pisanje stručnih i znanstvenih članaka i prikaza | broj provedenih istraživanja, broj skupova kojima su djelatnici prisustvovali, broj djelatnika koji je skupovima prisustvovao, broj održanih izlaganja, broj objavljenih članaka i prikaza | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle,, Studijska čitaonica, Služba nabave, Služba obrade, Služba za informatičku potporu |
| **Inovativni** |  | | |
| **2021.** | izrada anketnog upitnika i provođenje redovitog godišnjeg istraživanja vezanog uz knjižnične zbirke i knjižnične usluge | izrađen anketni upitnik | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle, Studijska čitaonica, Služba nabave, Služba obrade, Služba za informatičku potporu |
|  | prisustvovanje stručnim skupovima, predavanjima, radionicama, webinarima i sl. (npr. Godišnja skupština Društva knjižničara Slavonije, Baranje i zapadnog Srijema, Dani specijalnih i visokoškolskih knjižnica, Arhivi, knjižnice, muzeji i sl.) | broj skupova kojima su djelatnici prisustvovali  broj djelatnika koji je skupovima prisustvovao | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle,, Studijska čitaonica, Služba nabave, Služba obrade, Služba za informatičku potporu |
|  | predstavljanje pilot projekta „Sveučilište Josipa Jurja Strossmayera i Gradska i sveučilišna knjižnica Osijek u lokalnom tisku (Slavonski dom, Osječki dom)“ na stručnim skupovima i pisanje stručnih članaka i prikaza o istom | broj izlaganja  broj objavljenih članaka i prikaza | Studijska čitaonica |
|  | predstavljanje Rubrike E-poduka na mrežnoj stranici (rubrika E-usluge na mrežnoj stranici GISKO-a) i podrubrike O knjižnici na stručnim skupovima i pisanje stručnih članaka i prikaza o istom | broj izlaganja  broj objavljenih članaka i prikaza | Studijska čitaonica |
|  | predstavljanje rubrika Bibliometrijske usluge na mrežnoj stranici GISKO-a na stručnim skupovima i pisanje stručnih članaka i prikaza o istom | broj izlaganja  broj objavljenih članaka i prikaza | Studijska čitaonica |
|  | predstavljanje Kutka za knjižničare – rubrika na mrežnoj stranici GISKO-a (opći podaci o knjižnicama i karta knjižnica u sustavu matičnosti za visokoškolske i specijalne knjižnice) | broj izlaganja  broj objavljenih članaka i prikaza | Razvojna matična služba za visokoškolske i specijalne knjižnice |
|  | predstavljanje usluge Dostava na kućni prag na stručnim skupovima i pisanje stručnih članaka i prikaza o istom | broj izlaganja  broj objavljenih članaka i prikaza | Posudbeni odjel za djecu i mlade  Posudbeni odjel za odrasle |
|  | Uključivanje GISKO u Nacionalni RDA čvor i edukacija knjižničara za rad s repozitorijima i istraživačkim podacima | broj skupova kojima su djelatnici prisustvovali/organizirali  broj djelatnika koji je skupovima prisustvovao | Studijska čitaonica, Razvojna matična služba za visokoškolske i specijalne knjižnice |
| **2022.** | provođenje redovitog godišnjeg istraživanja vezanog uz knjižnične zbirke i knjižnične usluge | provedeno istraživanje za period 1.1.2021.-31.12.2021. | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle, Studijska čitaonica, Služba nabave, Služba obrade, Služba za informatičku potporu |
|  | prisustvovanje stručnim skupovima, predavanjima, radionicama, webinarima i sl. (npr. Godišnja skupština Društva knjižničara Slavonije, Baranje i zapadnog Srijema, Godišnja skupština Hrvatskog knjižničarskog društva, Arhivi, knjižnice, muzeji i sl.) | broj skupova kojima su djelatnici prisustvovali  broj djelatnika koji je skupovima prisustvovao | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle, Studijska čitaonica, Služba nabave, Služba obrade, Služba za informatičku potporu |
|  | predstavljanje rubrike Mrežne baze podataka dostupne na Sveučilištu Josipa Jurja Strossmayera u Osijeku (rubrika E-izvori na mrežnoj stranici GISKO-a) na stručnim skupovima i pisanje stručnih članaka i prikaza o istom | broj izlaganja  broj objavljenih članaka i prikaza | Studijska čitaonica, Razvojna matična služba za visokoškolske i specijalne knjižnice |
|  | Predstavljanje podrubrike Otvoreni pristup znanstvenim informacijama u rubrici E-poduka na stručnim skupovima i pisanje stručnih članaka i prikaza o istom | broj izlaganja  broj objavljenih članaka i prikaza | Studijska čitaonica |
|  | predstavljanje Kutka za knjižničare – rubrika na mrežnoj stranici GISKO-a (pravilnici i zakoni) | broj izlaganja  broj objavljenih članaka i prikaza | Razvojna matična služba za visokoškolske i specijalne knjižnice,  Razvojna matična služba za narodne i školske knjižnice |
|  | predstavljanje rubrike Upoznajmo hrvatske književnike |  | Posudbeni odjel za odrasle  Posudbeni odjel za djecu i mlade |
| **2023.** | provođenje redovitog godišnjeg istraživanja vezanog uz knjižnične zbirke i knjižnične usluge | provedeno istraživanje za period 1.1.2022.-31.12.2022. | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle, Studijska čitaonica, Služba nabave, Služba obrade, Služba za informatičku potporu |
|  | prisustvovanje stručnim skupovima, predavanjima, radionicama, webinarima i sl. (npr. Godišnja skupština Društva knjižničara Slavonije, Baranje i zapadnog Srijema, Dani specijalnih i visokoškolskih knjižnica, Arhivi, knjižnice, muzeji i sl.) | broj skupova kojima su djelatnici prisustvovali  broj djelatnika koji je skupovima prisustvovao | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle, Studijska čitaonica, Služba nabave, Služba obrade, Služba za informatičku potporu |
|  | predstavljanje rubrike Virtualna referentna zbirka Sveučilišta Josipa Jurja Strossmayera u Osijeku (rubrika E-izvori na mrežnoj stranici GISKO-a) na stručnim skupovima i pisanje stručnih članaka i prikaza o istom | broj izlaganja  broj objavljenih članaka i prikaza | Studijska čitaonica, Razvojna matična služba za visokoškolske i specijalne knjižnice, Služba za informatičku potporu |
|  | predstavljanje podrubrike Otvoreni pristup znanstvenim informacijama u rubrici E-poduka na stručnim skupovima i pisanje stručnih članaka i prikaza o istom | broj izlaganja  broj objavljenih članaka i prikaza | Studijska čitaonica |
|  | predstavljanje Kutka za knjižničare – rubrika na mrežnoj stranici GISKO-a (upute za provođenje otpisa i revizije) | broj izlaganja  broj objavljenih članaka i prikaza | Razvojna matična služba za visokoškolske i specijalne knjižnice  Razvojna matična služba za narodne i školske knjižnice |
| **6.2.** | **UNAPREĐIVANJE STRUČNIH ZNANJA I VJEŠTINA TE POTICANJE ZNANSTVENO-ISTRAŽIVAČKOG RADA KNJIŽNIČNIH DJELATNIKA GISKO-A I U SUSTAVU MATIČNOSTI GISKO-A ZA NARODNE, ŠKOLSKE, VISOKOŠKOLSKE I SPECIJALNE KNJIŽNICE** | | |
| **Aktivnosti, projekti, programi** | **Pokazatelji uspješnosti** | **Nositelj/i** |
| **Postojeći** |  | | |
|  | Edukativno-informativni sastanci sa knjižničarima narodnih, školskih, visokoškolskih i specijalnih knjižnica; Organiziranje predavanja, radionica i sl. namijenjenih knjižničarima narodnih, školskih, visokoškolskih i specijalnih knjižnica (predavači i voditelji djelatnici GISKO-a); Organiziranje predavanja, radionica i sl. namijenjenih knjižničarima narodnih, školskih, visokoškolskih i specijalnih knjižnica (predavači i voditelji izvan GISKO-a); Individualna i grupna edukacija sveučilišnih knjižničara na radu u sustavu CROLIST | broj organiziranih sastanaka; broj organiziranih predavanja i r broj odrađenih i grupnih edukacijskih aktivnosti ; broj odrađenih i grupnih edukacijskih aktivnosti ; broj polaznika | Razvojna matična služba za narodne i školske knjižnice , Razvojna matična služba za visokoškolske i specijalne knjižnice, Odjel obrade |
| **Inovativni** |  | | |
| **2021.** | Kutak za knjižničare – rubrika na mrežnoj stranici GISKO-a (opći podaci o knjižnicama i karta knjižnica u sustavu matičnosti za visokoškolske i specijalne knjižnice) | uspostavljena rubrika i podrubrika | Razvojna matična služba za narodne i školske knjižnice , Razvojna matična služba za visokoškolske i specijalne knjižnice |
| **2022.** | Kutak za knjižničare – rubrika na mrežnoj stranici GISKO-a (pravilnici i zakoni) | uspostavljena rubrika | Razvojna matična služba za narodne i školske knjižnice , Razvojna matična služba za visokoškolske i specijalne knjižnice |
| **2023.** | Kutak za knjižničare – rubrika na mrežnoj stranici GISKO-a (upute za provođenje otpisa i revizije) | uspostavljena rubrika | Razvojna matična služba za narodne i školske knjižnice , Razvojna matična služba za visokoškolske i specijalne knjižnice |
| **6.3.** | **IZDAVAČKA DJELATNOST GISKO-A** | | |
| **Aktivnosti, projekti, programi** | **Pokazatelji uspješnosti** | **Nositelj/i** |
| **Postojeći** |  | | |
|  | Informativni i promotivni materijali; Godišnje izvješće; Publikacije vezane uz stručne i znanstvene skupove održane u GISKO-u; Posteri izložbi, katalozi izložbi | broj izdanih informativnih i promotivnih materijala, broj publikacija, broj postera i kataloga | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle, Studijska čitaonica, Služba nabave, Služba obrade, Služba za informatičku potporu |
| **Inovativni** |  | | |
| **2021.** | informativni letak E-poduka na mrežnoj stranici GISKO-a | izdan informativno-promotivni materijal | Studijska čitaonica |
|  | informativni letak Bibliometrijske usluge | izdan informativno-promotivni materijal | Studijska čitaonica |
|  | bibliografija radova o Gradskoj i sveučilišnoj knjižnici Osijek i Sveučilištu Josipa Jurja Strossmayera u Osijeku u lokalnom tisku (Osječki dom i Slavonski dom) | izdana bibliografija | Studijska čitaonica |
|  | spomenica GISKO-a | izdana spomenica | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i mlade, Posudbeni odjel za odrasle, Studijska čitaonica, Služba nabave, Služba obrade, Služba za informatičku potporu |
| **2022.** | informativni letak Mrežne baze podataka na mrežnoj stranici GISKO-a | izdan informativno-promotivni materijal | Studijska čitaonica |
| **2023.** | informativni letak Virtualna referentna zbirka | izdan informativno-promotivni materijal | Studijska čitaonica |
| **2021.-2023.** | posteri i katalog izložbe iz ciklusa Zavičajne priče | broj postera i kataloga | Studijska čitaonica, Posudbeni odjel za odrasle, Posudbeni odjel za djecu i mlade |
| **2021.-2023.** | promotivni materijali i vizualna rješenja za društvene mreže | izdani materijali i pripremljena vizualna rješenja | Studijska čitaonica, Posudbeni odjel za odrasle, Posudbeni odjel za djecu i mlade, Služba nabave |
| **2021.-2023.** | godišnje izvješće za godinu … | izdano izvješće | Razvojna matična služba za narodne i školske knjižnice, Razvojna matična služba za visokoškolske i specijalne knjižnice, Posudbeni odjeli za djecu i odrasle, Studijska čitaonica, Služba nabave, Služba obrade, Služba za informatičku potporu |

**7. OSIGURAVANJE INFRASTRUKTURNE PRETPOSTAVKE ZA OBAVLJENJE KNJIŽNIČNE DJELATNOSTI**

7.1. UREĐENJE I OPREMANJE PROSTORA

7.2. NABAVA NOVE I ZAMJENA POSTOJEĆE INFORMATIČKE OPREME

**Obrazloženje**

Utjecaj elektroničkih medija i interneta promijenili su načine kojima članovi društvene zajednice dolaze do informacija nužnih za svoj svakodnevni život. Ti se utjecaji odnose i na položaj knjižnica u društvu koje gube korisnike sve više okrenute internetu kao prvotnom izvoru sve raznovrsnijih sadržaja i usluga koje on nudi. Široka i neprestana dostupnost sadržaja u digitalnom obliku, pred knjižnice postavlja zahtjev za preoblikovanjem njihovih usluga i mogućim repozicioniranjem u odnosu na postojeću korisničku populaciju općenito, a posebno u odnosu na populaciju mlađih naraštaja koji korištenje interneta pretpostavljaju dolasku u knjižnicu. Cilj je GISKO-a da omogućavanjem elektroničkih usluga i opremanjem svojih prostora zadrži postojeće korisnike i privuče što veći broj novih korisnika, od najmlađe do nastarije dobi.

Oprema u prostorima knjižnica ima iznimno važnu ulogu, osobito u prostorima koji nisu namjenski građeni i predviđeni za obavljanje knjižnične djelatnosti. Odgovarajućom opremom ne zadovoljava se samo funkcionalnost, nego se postiže i privlačnost prostora, što je važno za dulji boravak korisnika svih dobnih skupina.

**AKTIVNOSTI, PROJEKTI, PROGRAMI**

|  |  |  |  |
| --- | --- | --- | --- |
| 1. **OSIGURAVANJE INFRASTRUKTURNE PRETPOSTAVKE ZA OBAVLJENJE KNJIŽNIČNE DJELATNOSTI** | | | |
|  | **Naziv aktivnosti, projekta, programa** | **Pokazatelji uspješnosti** | **Nositelj/i** |
|  | **7.1. UREĐENJE I OPREMANJE PROSTORA** | | |
| **2021. – 2023.** | Uvođenje centralnog grijanja u ogranak Industrijska četvrt; Nabava COMPACTUS polica; Zamjena drvene stolarije u zgradi na lokaciji Europska avenija 24 | energetski učinkovitije održavanje prostora; prostorno učinkovitije pohranjivanje knjižnične građe | Posudbeni odjel za djecu i odrasle, Studijska čitaonica, Tajništvo, Računovodstveno-financijska služba |
|  | * 1. **NABAVA NOVE I ZAMJENA POSTOJEĆE INFORMATIČKE OPREME** | | |
| **2021. – 2023.** | Nabava nove i zamjena postojeće informatičke opreme | prilagođavanje zahtjevima, obnavljanje, nadograđivanje i održavanje u skladu sa sigurnosnim zahtjevima te potrebama korisnika | Služba za informatičku potporu, Računovodstveno-financijska služba |

**V. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI**

Planirane su aktivnosti i projekti tijekom 2020 godine većim dijelom izvršeni ili je njihova provedba u tijeku i bit će izvršeno do kraja tekuće godine. Tijekom realizacije pojedinih ciljeva došlo je do odstupanja od predviđenih vrijednosti zbog pandemije COVID-19 te neprestanog smanjenja broja građana Osijeka i Osječko-baranjske županije tj. smanjenja broja korisnika unutar određenih korisničkih kategorija.

Tijekom 2020. godine došlo je do povećanja broja informacijskih resursa vezano uz dostupnost elektroničkih publikacija. Na mrežnom sjedištu Gradske i sveučilišne knjižnice Osijek uspostavljena je u okviru rubrike E-izvori podrubrika Virtualna referentna zbirka i ažurirana i osuvremenjena rubrika Mrežne baze podataka. Digitaliziran je velik broj zavičajnih publikacija. Vezano uz autorska prava jedan dio nije dostupan na mrežnom sjedištu Gradske i sveučilišne knjižnice Osijek već samo u prostorima Knjižnice tj. u Studijskoj čitaonici. Korisnicima je omogućeno rezerviranje korištenja prostora Studijske čitaonice putem e-zahtjeva. Osmišljena je anketa kojom se želi ispitati zadovoljstvo korisnika zbirkama koje knjižnica posjeduje. Anketa je trenutačno u fazi provođenja. Osmišljena je nova usluga Knjižnica na kućnom pragu. Usluga je namijenjena osobama treće životne dobi – trajno ili privremeno nepokretnim i teško pokretnim osobama, osobama s invaliditetom te osobama koje su u samoizolaciji ili izolaciji uzrokovanom virusom “SARS – CoV-2” s prebivalištem u gradu Osijeku i prigradskim naseljima u sastavu grada, koji zbog trajne ili privremene, ograničene ili onemogućene pokretljivosti ne mogu samostalno dolaziti u Knjižnicu. Tijekom 2020. godine dijelom novoga namještaja (police) opremljeni su Studijska čitaonica i ogranak Retfala.

U Osijeku, 12.10.2020. Ravnateljica

Dubravka Pađen Farkaš, viša knjižničarka